Source: http://monitorulneamt.ro/neamt-in-liga-3-etapa-decisiva-pentru-zona-retrogradarii/
Timestamp: 2019-08-18 04:54:00+00:00

Document:
Neamţ: În Liga 3, etapă decisivă pentru zona retrogradării » Monitorul de Neamț și Roman
■ CSM Ceahlăul nu este programată în penultima rundă de campionat, urmare a retragerea formaţiei din Roman
Etapa a 29-a a Ligii 3, Seria I îşi desfăşoară partidele fără CSM Ceahlăul, pietrenii avînd o minivacanţă după jocul disputat în week- en-dul trecut, cu Foresta Suceava. Conform programării oficiale, galben-negrii ar fi trebuit să evolueze în penultima etapă a sezonul în deplsare la CSM Roman, însă conjudeţeana a abandonat competiţia după doar 10 jocuri disputate. Cum Sporting Lieşti, formaţia aflată la doar un punct în spatele pietrenilor, va juca pe teren propriu, locul 8 ocupat înaintea rundei de Ceahlăul este ameninţat în cazul unei victorii a gălăţenilor. Pentru elevii lui Gabi Rădulescu şi Florin Anton, ultima ocazie de a mai aduna puncte va fi în runda a 30-a, cînd CSM Ceahlăul va evolua pe teren propriu cu KSE Tg. Secuiesc. Revenind la etapa din acest week-end, e de menţinat că singurul interes este pe zona retrogradării. Cele două jocuri care vor conta decisiv în acest sens au fost programate în prologul etapei. Vineri, 17 mai, de la ora 18.00, partidele Metalul Buzău – CSM Paşcani şi Şomuz Fălticeni – FC Botoşani II urmau să mai clarifice din apele încă tulburi din zona retrogradării. Sîmbătă, 18 mai, un alt joc important va fi KSE Tîrgu Secuiesc – Sănătatea Darabani, în cazul unei victorii, gazdele putîndu-se salva înainte de ultimul joc din sezon, cu deplasare la Piatra Neamţ. În celelalte jocuri ale rundei a 29-a, mizele ţin de orgoliile echipelor şi de o eventuală clasare pe podium. E vorba de înfruntările CSM Focşani 2007 – CSM Bucovina Rădăuţi; Foresta Suceava – Gloria Buzău (cu oaspeţii deja promovaţi de mai multe etape în Liga 3) şi Oţelul Galaţi – CSM Rîmnicu Sărat. Un alt duel aprig se anunţă a avea loc la Lieşti, între gazdele de la Sporting şi Ştiinţa Miroslava.
Cuvinte cheie:Ligapentruriizona

References: CSM 
 CSM 
 CSM 
 CSM 
 CSM 
 CSM 
 CSM 
 CSM